cyanic-selkie/wikianc huggingface dataset:
Κερατών
Κατά τη διάρκεια της Ύστερης Αρχαιότητας, ο κεράτινος βωμός της Δήλου θεωρούνταν ως εκ των επτά θαυμάτων του αρχαίου κόσμου. Επί παραδείγματι, ο Μαρτιάλης προχωρά σε αντικατάσταση του Κολοσσού της Ρόδου με τον βωμό εντός του συγκεκριμένου καταλόγου.
Παραπομπές
Κατηγορία:Αρχαία ελληνικοί βωμοί Κατηγορία:Αρχαία ελληνικά ιερά Κατηγορία:Κτίρια και κατασκευές στη Δήλο
Ποδοσφαιρική Ένωση Βαυαρίας
Η Ποδοσφαιρική Ένωση Σαξονίας (γερμανικά: Bayerischer Fußball-Verband, BFV) είναι διοικητικό όργανο όσον αφορά το άθλημα του ποδοσφαίρου στο γερμανικό κρατίδιο της Βαυαρίας. Η έδρα της βρίσκεται στη Λειψία και είναι υπεύθυνη για τη διεξαγωγή των ποδοσφαιρικών διοργανώσεων του κρατιδίου, των πρωταθλημάτων όπως και του θεσμού του κυπέλλου. H BFV υπάγεται στη Νότια Γερμανική Ποδοσφαιρική Ένωση και αποτελεί ένα από τα 21 μέλη της Γερμανικής Ποδοσφαιρικής Ομοσπονδίας.
Eξωτερικοί σύνδεσμοι
Κατηγορία:Ποδόσφαιρο στη Γερμανία Κατηγορία:Ευρωπαϊκές εθνικές και επίσημες ομάδες μη συνδεδεμένες με τη FIFA
Ανεξάρτητες Διοικητικές Αρχές
Η έννοια της ανεξάρτητης αρχής καθορίζεται ως μία αρμόδια και ανεξάρτητη αρχή όπως θεσπίζεται σε εθνικό δίκαιο.
=== Ελληνικές ανεξάρτητες αρχές === Στην Ελλάδα, οι Ανεξάρτητες Διοικητικές Αρχές (Α.Δ.Α.) ή απλώς Ανεξάρτητες Αρχές είναι διοικητικά όργανα ενταγμένα στο Νομικό Πρόσωπο του Κράτους (Α.Δ.Α. χωρίς νομική προσωπικότητα) ή έχουν δική τους ιδιαίτερη νομική προσωπικότητα, δηλαδή αποτελούν νομικά πρόσωπα δημοσίου δικαίου.
Οι ανεξάρτητες αρχές εμφανίστηκαν στην ελληνική έννομη τάξη στα τέλη της δεκαετίας του 1980, και είναι μορφώματα με ενδο-διοικητική ανεξαρτησία. Αποστολή τους είναι είτε η ρύθμιση της άσκησης ενός συνταγματικού δικαιώματος, είτε η ρύθμιση μιας οικονομικής, κατά κανόνα, δραστηριότητας που συνιστά αγορά απελευθερωμένης δημόσιας υπηρεσίας υπό λειτουργική έννοια. Έχουν μεγάλο βαθμό ανεξαρτησίας απέναντι στην Κυβέρνηση καθώς δεν υπόκεινται κατ'εξαίρεση σε ιεραρχικό έλεγχο. Συνήθως ο νομοθέτης προβλέπει ένα καθεστώς αυξημένων ασυμβιβάστων και ασυλιών για τα μέλη τους, ώστε να αποφεύγονται κατά το δυνατόν οι κάθε είδους πιέσεις. Οι Α.Δ.Α. έχουν διοικητική φύση και αρμοδιότητες προς έκδοση εκτελεστών διοικητικών πράξεων. Η εξουσία των Α.Δ.Α. μπορεί να είναι είτε κανονιστικής είτε καθαρά ελεγκτικής και γνωμοδοτικής υφής.
Ανεξάρτητες Αρχές προβλεπόμενες στο Σύνταγμα της Ελλάδας
Υπάρχουν 5 συνταγματικά κατοχυρωμένες Ανεξάρτητες Αρχές : Τα μέλη των συνταγματικά προβλεπόμενων Ανεξάρτητων Αρχών επιλέγονται από τη Διάσκεψη των Προέδρων με ενισχυμένη πλειοψηφία των μελών της, η οποία ασκεί κοινοβουλευτική εποπτεία σε αυτές. Ειδικές ρυθμίσεις για τις συνταγματικά κατοχυρωμένες ανεξάρτητες αρχές προβλέπονται στον ν.3051/2002.
Υπηρεσίες που ήταν και έπαψαν να είναι Ανεξάρτητες Διοικητικές Αρχές
=== Φορείς με ειδικές ρυθμίσεις ανεξαρτησίας ή που απαριθμούνται ως ανεξάρτητοι ===
Μέλη
Τα μέλη των Α.Δ.Α. απολαμβάνουν εκτεταμένης λειτουργικής και προσωπικής ανεξαρτησίας και δεν υπόκεινται σε ιεραρχικό έλεγχο και διοικητική εποπτεία. Διορίζονται επί θητεία (ανανεώσιμη ή μη) χωρίς να μπορούν, συνήθως, να παυθούν πριν από τη λήξη της.
Έλεγχος
Ως διοικητικές αρχές, οι Α.Δ.Α. υπόκεινται στον δικαστικό έλεγχο των πράξεων τους. Το Δημόσιο αναλαμβάνει την ευθύνη σε περίπτωση που επέλθει βλάβη ή ζημία από την δράση τους.
Παραπομπές
Κατηγορία:Πολιτειακοί Θεσμοί της Ελλάδας Κατηγορία:Ελληνική Κυβέρνηση
Τηλεδιάσκεψη
Τηλεδιάσκεψη (videoconference) είναι η σύγχρονη (ταυτόχρονη) συνάντηση από απόσταση κατά κανόνα μέσω Διαδικτύου.
Για την υποστήριξη υπηρεσίας τηλεδιάσκεψης υπάρχουν πλατφόρμες ελεύθερου ανοικτού αλλά και εμπορικού λογισμικού.
Ελεύθερο Λογισμικό για Τηλεδιάσκεψη
...
Εμπορικό Λογισμικό για Τηλεδιάσκεψη
...
Λογισμικό και υπηρεσίες τηλεδιάσκεψης
Ορισμένες από τις πλατφόρμες τηλεδιάσκεψης διατίθενται από τους δημιουργούς τους μόνο για χρήση ως υπηρεσίας (π.χ. Skype) ενώ άλλες πλατφόρμες πωλούνται (π.χ. Saba Centra) ή διατίθενται ελεύθερα (π.χ. ΒΒΒ) και προς εγκατάσταση και λειτουργία εξυπηρετητή για υπηρεσίες τηλεδιάσκεψης.
Ακολουθεί ενδεικτικός αλφαβητικός κατάλογος λογισμικού και υπηρεσιών τηλεδιάσκεψης:
Διαθέσιμα εργαλεία
Στις εφαρμογές τηλεδιάσκεψης υπάρχουν εργαλεία όπως:
Παραπομπές
Κατηγορία:Τηλεπικοινωνίες Κατηγορία:Βίντεο
Άγιος Γεώργιος Φερών Μαγνησίας
Ο Άγιος Γεώργιος Φερών είναι ένα χωριό το οποίο ανήκει στον Δήμο Φερών ( Μαγνησίας). Σύμφωνα με την απογραφή του 2011 ο Άγιος Γεώργιος Φερών έχει 681 κατοίκους οι οποίοι ασχολούνται με τη γεωργία, την κτηνοτροφία και ένας  μεγάλος αριθμός αυτών απασχολείται στο Δημόσιο και τον ευρύτερο  ιδιωτικό τομέα επιχειρήσεων. Στην περιοχή του βρίσκεται η Β΄Βιομηχανική Περιοχή και το στρατιωτικό εργοστάσιο αρμάτων 304. Το χωριό βρίσκεται κοντά στην Εθνική Οδό Θεσσαλονίκης - Λαμίας στο ύψος της εξόδου για Βόλο στον κόμβο Βελεστίνου και βρίσκεται σε υψόμετρο 113 μέτρων από την επιφάνεια της Θάλασσας.
Ιστορία
Κατά τον 4 αιώνα π.χ. το ως άνω αναφερόμενο χωριό είχε την ονομασία Μικρά Φερά, όντας οικισμός της αρχαίας Θεσσαλικής πόλης Φερές (Φεραί). Κατά τον προαναφερθέντα αιώνα στο χωριό βασίλευε ο Τύραννος Λυκόφρων, ο οποίος χρησιμοποιούσε τα Μικρά Φερά ως πέρασμα για το λιμάνι της Ιωλκού. Επίσης από τα Μικρά Φερά διέρχονταν καραβάνια με σιτηρά και διάφορα άλλα εμπορεύματα καθώς υπήρχε πηγή με πόσιμο νερό με αποτέλεσμα τα Μικρά Φερά να αποτελούν τόπο ξεκούρασης και ανεφοδιασμού των ταξιδιωτών.Αυτό μαρτυρούν και οι ανασκαφές που πραγματοποιήθηκαν από την αρχαιολογική Υπηρεσία στην περιοχή, όπου βρέθηκαν θεμέλια διώροφου κτιρίου το οποίο λειτουργούσε ως πανδοχείο.
Κατά την διάρκεια της τουρκοκρατίας το χωριό δεν λεηλατήθηκε από τους Οθωμανούς ένεκα του τρόμου και του δέους που ένιωθαν προς τον ομώνυμο Άγιο.
Η ιστορία του Ναού
Ο Ιερός Ναός Αγίου Γεωργίου Φερρών είναι ρυθμού Βασιλική Τρίκλιτη και έχει κτισθεί περί το 1802μ.χ.. Στο Νότιο και Βόριο μέρος βρίσκεται ο Νάρθηκας και το παρεκκλήσιο του Αγίου Βησσαρίωνος.
Ο Ναός χωρίζεται σε τρία μέρη. Το Ιερό Βήμα, τον κυρίως Ναό και τον γυναικωνίτη. Το Ιερό Βήμα χωρίζεται από τον κυρίως Ναό με λιθόκτιστο τέμπλο, που κοσμείται με γύψινες περίτεχνες προσθήκες. Οι Εικόνες του τέμπλου είναι Αναγεννησιακού ρυθμού, από αδελφότητα μοναχών στο Άγιο Όρος περί του 1915. Στον κυρίως Ναό βρίσκεται το Επιτροπικό παγκάρι, ξυλόγλυπτο, το ξυλόγλυπτο προσκυνητάρι με την μεγάλη φορητή εικόνα του Αγίου Γεωργίου, αγιογραφημένη στο Άγιο Όρος το 1915. Στο κέντρο βρίσκεται ο ξυλόγλυπτος Δεσποτικός Θρόνος και δεξιά το ενοριακό κέντρο. Στον ημιυπόγειο χώρο του κέντρου γίνονται τα μαθήματα του κατηχητικού σχολείου και λειτουργούν ψυχαγωγικά παιχνίδια για τους νέους. Στον άνω όροφο βρίσκεται αίθουσα διαλέξεων και η κουζίνα όπου παρασκευάζονται καφέδες στα μνημόσυνα.
Η Ενορία σήμερα
Στην Ενορία του Ιερού Ναού Αγίου Γεωργίου Φερών διακόνησαν οι κάτωθι ιερείς
Το Αναλόγιο του Ιερού Ναού κοσμεί ο πρωτοψάλτης κ. Παναγιώτης Μπανταβάνος, συνταξιούχος του εργοστασίου 304 ΠΕΒ.
Ο Ναός πανηγυρίζει 2 φορές το χρόνο. Τη μνήμη του Αγίου Γεωργίου του Τροπαιοφόρου την 23η Απριλίου  και την 3η Νοεμβρίου την ανακομιδή των Ιερών Λειψάνων του Αγίου Γεωργίου, όπου τότε προσφέρεται και φαγητό το λεγόμενο Κουρμπάνι από το Εκκλησιαστικό Συμβούλιο προς τους προσκυνητές.
Ο Ιερός Ναός Αγίου  Γεωργίου χτίστηκε το 1832.
Το προσκυνητάρι του Αγίου Γεωργίου.
Βαδίζοντας την <<Αγιοργιώστρατα>> (Τον επαρχιακό δρόμο που ενώνει τον Άγιο Γεώργιο Φερών με το Βελεστίνο) λίγο πριν εισέλθουμε στο Βαθύρεμα (Τοποθεσία), υπάρχει ένα προσκυνητάρι. Κατά την παράδοση επί Τουρκοκρατίας οι Τούρκοι αποφάσισαν να κάψουν το χωρίο Άγιος Γεώργιος. Στο σημείο αυτό σταμάτησε ένας καβαλάρης μς άσπρο άλογο και οι Τούρκοι έπεσαν καταγής και προσκύνησαν. Ο Μπέης του Βελεστίνου την επομένη ημέρα είπε στους κατοίκους του Αγίου Γεωργίου ότι προστατεύονται από ένα καβαλάρη με άσπρο άλογο και από τους Μοναχούς του Μοναστηριού που έχουν στο χωριό τους. Οι Έλληνες προς τιμή του Αγίου Γεωργίου ανήγειραν ένα μικρό προσκυνητάρι στο σημείο όπου είχε διαδραματιστεί αυτό το γεγονός.
Πολιτιστική ζωή στις μέρες μας.
Στον Άγιο Γεώργιο Φερών σήμερα υπάρχουν δύο πολιτιστικοί σύλλογοι οι οποίοι είναι: Ο Πολιτιστικός Επιμορφωτικός Σύλλογος Αγίου Γεωργίου Φερών διατηρεί την παρουσία του αρκετά χρόνια στον Άγιο Γεώργιο Φερών έχοντας δημιουργήσει πολλές εκδηλώσεις στο χωριό αλλά και στην ευρύτερη περιοχή.Στα πλαίσια του συλλόγου λειτουργεί και υπάρχει το χορευτικό τμήμα Αγίου Γεωργίου στο οποίο τα παιδιά της περιοχής μαθαίνουν τους τοπικούς χορούς.
Παναγροτικός Ποδοσφαιρικός Σύλλογος
Ο Παναγροτικός ήταν η ποδοσφαιρική ομάδα του Αγίου Γεωργίου Φερών η οποία ιδρύθηκε την δεκαετία του 70'. Ο Παναγροτικός κατέκτησε μία φορά το πρωτάθλημα στην Β΄ Κατηγορία Τοπικού Πρωταθλήματος Μαγνησίας. Τα χρώματα της ομάδας ήταν το πράσινο και το λευκό. Ο Παναγροτικός την περίοδο 1996-2005 είχε εκτός απο την πρώτη ομάδα αντρών και ακαδημίες, την δεκαετία 90' δημιουργήθηκε το νέο γήπεδο του Παναγροτικού στον Άγιο Γεώργιο Φερών. Την 12/10/2007 ήταν το τελευταίο παιχνίδι του Παναγροτικού ο οποίος διαλύθηκε μετά απο αδιαφορία των παραγόντων και την κακή οικονομική κατάσταση της τοπικής κοινωνίας. αριστερά|μικρογραφία|361x361εσ| Παναγροτικός Π.Σ. « Σεζόν 1996-1997 »
Φεραιάκια, ένα ιστολόγιο για τα παιδιά του δημοτικού σχολείου Αγίου Γεωργίου
Τα Φεραιάκια, το ιστολόγιο για τα παιδιά του 3ου Δημοτικού Σχολείου Φερών Αγίου Γεωργίου δημιουργήθηκε το Σεπτέμβριο του 2011 και ονομάστηκε “Φεραιάκια” από την αρχαία ονομασία του χωριού:  η Μικρή Φερά, όπως την είχε καταγράψει στην Χάρτα του ο Ρήγας Φεραίος από το Βελεστίνο. Φεραιάκια αποκαλούνται επίσης τα παιδιά του τριθέσιου 3ου Δημοτικού σχολείο Φερών Αγίου Γεωργίου, στα οποία είναι αφιερωμένο το ιστολόγιο.
Ο δάσκαλος ο οποίος έφερε στο "φως" αυτή την σύγχρονη πλευρά της εκπαίδευσης και της δημιουργικότητας είναι ο Δημήτρης Λεπίδας, δημιουργός και διαχειριστής του ιστολογίου.
Ο Άγιος Γεώργιος σε Καρτ Ποσταλ από τα Φεραιάκια
Τα Φεραιάκια ασχολήθηκαν με τη φωτογραφία και δημιούργησαν μια συλλογή με κάρτες αλληλογραφίας έχοντας ως θέμα τον Άγιο Γεώργιο. Οι κάρτες εκτυπώθηκαν και οι μαθητές τις πουλούσαν ενισχύοντας σημαντικά το σχολικό ταμείο τους αλλά και τις διαπραγματευτικές-"εμπορικές" τους ικανότητες.
To Δημοτικό σχολείο - 3ο Φερών Αγίου Γεωργίου
Το δημοτικό σχολείο του Αγίου Γεωργίου λειτουργεί ως τριθέσιο.
Jeep Comanche
Το Jeep Comanche ήταν ένα αγροτικό pick-up φορτηγάκι που παράχθηκε από την αμερικανική αυτοκινητοβιομηχανία Jeep από το 1985 μέχρι το 1992, χρησιμοποιώντας ως βάση το Jeep Cherokee (1984 - 2001). Το pick-up φορτηγό αντικατέστησε το Jeep Gladiator, το οποίο σταμάτησε να παράγεται το 1989. Αντιθέτως, αυτή την φορά το καινούριο pick-up Comanche φτιαχνόταν στο ίδιο σασί με το SUV Jeep Cherokee, το οποίο ήταν ένα εμφανώς μικρότερων διαστάσεων μοντέλο σε σχέση με το Jeep Wagoneer.
Καθώς οι πωλήσεις του Comanche στα τέλη της δεκαετίας του 1980 σταδιακά έπεφταν, αποφασίστηκε η διακοπή της παραγωγής του το 1992, όπως και έγινε. Μέχρι τότε, είχαν παραχθεί συνολικά 190.446 Comanche.
Ο διάδοχός του, ήρθε μόλις το 2019 και ήταν το Jeep Gladiator (JT), το οποίο βασίστηκε στο σασί του Jeep Wrangler.
Αναφορές
Comanche Κατηγορία:Αμερικανικά αυτοκίνητα Κατηγορία:Επαγγελματικά αυτοκίνητα Κατηγορία:Αγροτικά
Κατάλογος Βουλευτών Αχαΐας
Σε αυτόν τον κατάλογο αναφέρονται οι εκλεγμένοι εκπρόσωποι της Αχαΐας από τη σύσταση του Ελληνικού κράτους μέχρι σήμερα. Αναφέρονται εκλεγμένοι βουλευτές της Βουλής των Ελλήνων, Πληρεξούσιοι των Εθνικών συνελεύσεων, του Πανελληνίου, του Βουλευτικού, της Γερουσίας, του Νομοτελεστικού και του Εκτελεστικού. Αναφέρονται βουλευτές ανεξάρτητα αν ήσαν Αχαιοί ή όχι, με μοναδικό κριτήριο ότι εξελέγησαν βουλευτές Αχαΐας. Επίσης δεν αναφέρονται Αχαιοί που εξελέγησαν σε άλλους νομούς ή οι χρονιές που άλλαξαν εκλογική περιφέρεια. Από το 1974 έως σήμερα ο κατάλογος είναι πλήρης.
Αμπέλ Γκουμπά
Ο Αμπέλ Γκουμπά (Abel Nguéndé Goumba, 1926-2009) ήταν πολιτικός από την Κεντροαφρικανική Δημοκρατία, ο οποίος ήταν αρχηγός κυβερνήσεως την περίοδο πριν την ανεξαρτησία της χώρας του από τη Γαλλία και ξανά το 2003. Ήταν τέσσερις φορές υποψήφιος για τις προεδρικές εκλογές (1981, 1993, 1999 και 2005), χωρίς όμως επιτυχία. Έγινε πρόεδρος του Πατριωτικού Μετώπου για την Πρόοδο (FPP). Από τον Δεκέμβριο του 2003 ως τον Μάρτιο του 2005 θήτευσε ως αντιπρόεδρος.
Κατάλογος Βουλευτών Αχαΐας
Ψ
* βουλευτες αχαιας
Αμπέλ Γκουμπά
Πρώτα χρόνια και πρώιμη πολιτική καριέρα
Γεννήθηκε στο Γκριμαρί του Ουμπανγκί-Σαρί (σημερινή Κεντροαφρικανική Δημοκρατία) της επαρχίας Ουακά, στις 18 Σεπτεμβρίου του 1926 Σπούδασε Ιατρική και άσκησε το επάγγελμά του στη χώρα του.
Όταν ήταν ακόμα η χώρα του αποικία της Γαλλίας, ο Γκουμπά ήταν αντιπρόεδρος του Κυβερνητικού Συμβουλίου από το Μάιο του 1957 ως τον Ιούλιο του 1958, πρόεδρος του Κυβερνητικού Συμβουλίου από τον Ιούλιο του 1958 ως το Δεκέμβριο του ίδιου χρόνου και για μικρό χρονικό διάστημα προσωρινός πρωθυπουργός, τον Απρίλιο του 1959, έπειτα από το θάνατο του Μπαρτελεμί Μπογκάντα, σε αεροπορικό δυστύχημα.
Ηττήθηκε στη διαμάχη για την εξουσία από τον Νταβίντ Ντακό το 1959 και εν συνεχεία έγινε αρχηγός ενός μικρού κόμματος της αντιπολίτευσης. Έζησε εξόριστος στη Γαλλία από το 1960 ως το 1980. Εργάστηκε για τον Παγκόσμιο Οργανισμό Υγείας στη Ρουάντα και έπειτα στο Μπενίν, τη δεκαετία του 1970. Ενώ βρισκόταν στη Ρουάντα συνάντησε τη σύζυγό του, Αν Μαρί.
Υποψήφιος σε προεδρικές εκλογές
Ακόμα και μετά την επιστροφή του στην Κεντροαφρικανική Δημοκρατία, συλλαμβανόταν περιστασιακά για την πολιτική του δραστηριότητα. Ως το 2003 ήταν αντίπαλος όλων των προέδρων ως το 2003 και θεωρούνταν εθνικός προδότης από τους ίδιους.
Ο Γκουμπά τόνιζε τη σημασία της κυβέρνησης χωρίς τη διαφθορά. Στις προεδρικές εκλογές του 1981, κατά τις οποίες αναδείχθηκε νικητής ο Ντακό, ο Γκουμπά έλαβε λιγότερο από το 2% των ψήφων, σε αντίθεση με τις προεδρικές εκλογές του 1993, οπότε πέτυχε το καλύτερό του αποτέλεσμα. Στις εκλογές εκείνες ήρθε 2ος αλλά ηττήθηκε στον τελικό γύρο από τον Ανζ-Φελίξ Πατασέ. Ο Γκουμπά έλαβε γύρω στο 46% των ψήφων. Το 1999 είχε αρνητικό αποτέλεσμα, καθώς ήταν 4ος με γύρω στο 6% των ψήφων, πίσω από τον Πατασέ, τον Αντρέ Κολινγκμπά και τον Ντακό.
Πρωθυπουργός
Μετά την κατάληψη της εξουσίας από το Φρανσουά Μποζιζέ στις 15 Μαρτίου του 2003 και την ανατροπή του Πατασέ, ο νέος ισχυρός άνδρας διόρισε τον Γκουμπά στην πρωθυπουργία στις 23 Μαρτίου. Η κυβέρνησή του σχηματίστηκε στις 31 Μαρτίου του 2003. Η σύνθεσή της έδειχνε ότι ήταν αποτέλεσμα ενός συμβιβασμού ανάμεσα στον Μποζιζέ και στον Γκουμπά. Η εν λόγω κυβέρνηση περιελάμβανε στρατιωτικούς, συγγενείς του Μποζιζέ, αλλά και ανεξάρτητους. Το Εθνικό Μεταβατικό Συμβούλιο (CNT) απέρριψε το πρόγραμμα της γενικής πολιτικής του πρώην εξόριστου πολιτικού στις 5 Νοεμβρίου του 2003, αναφέροντας ότι δεν καθορίζονταν οι στόχοι του επαρκώς στο πρόγραμμα. Ο ίδιος σχεδίαζε να παρουσιάσει ένα νέο πρόγραμμα στις 12 Δεκεμβρίου του 2003, όμως στις 11 Δεκεμβρίου απολύθηκε από ρην πρωθυπουργία με εντολή του Μποζιζέ. Την επομένη διορίστηκε αντικαταστάτης του ο Σελεστέν Γκομπαλέ (Célestin Gaombalet) με τον Γκουμπά να αναλαμβάνει αντιπρόεδρος.
Εκλογές 2005
Για τέταρτη φορά διεκδίκησε το αξίωμα του προέδρου στις εκλογές που διεξήχθησαν στις 13 Μαρτίου του 2005.Ο Γκουμπά αναμενόταν να ηττηθεί και κατάλεβε την 6η θέση με 2,51% των ψήφων. Υπήρξε ένας από τους πέντε υποψηφίους των οποίων η υποψηφιότητα είχε εγκριθεί από το μεταβατικό συνταγματικό δικαστήριο στις 30 Δεκεμβρίου του 2004. Επτά άλλοι υποψήφιοι αποκλείστηκαν, παρότι σε έξι από αυτούς επιτράπηκε αργότερα να κατέλθουν ως υποψήφιοι.
Στις 14 Μαρτίου του 2005, μια ημέρα μετά τις εκλογές, μέλη της Συλλογικής Ομάδας Πολιτικών Κομμάτων της Αντιπολίτευσης (CPPO), συμπεριλαβανομένου του Γκουμπά, υπέγραψαν ένα έγγραφο διαμαρτυρίας που απέστειλαν στην κυβέρνηση και ισχυρίστηκαν ότι είχε γίνει νοθεία. Στις 15 Μαρτίου, προτού ανακοινωθούν τα αποτελέσματα των εκλογών, απολύθηκε ο Γκουμπά από την αντιπροεδρία και το αξίωμα καταργήθηκε. Σύμφωνα με εκπρόσωπο της κυβέρνησης, οι ενέργειες εκείνες έγιναν λόγω του νέου Συντάγματος, το οποίο υιοθετήθηκε το Δεκέμβριο του 2004 και δεν προέβλεπε θέση αντιπροέδρου. Ο Μποζιζέ μάλιστα, σύμφωνα με την ίδια ανακοίνωση, είχε ευχαριστήσει τον Γκουμπά για τη "σοφία και το θάρρος του" με τα οποία κατέστησε πιο εύκολη τη μετάβαση από την περίοδο μετά το πραξικόπημα του 2003 σε εκείνη των εκλογών. Ωστόσο ο Γκουμπά εξέφρασε τη δυσαρέσκειά του για την απόλυσή του, αναφέροντας ότι είχε πληροφορηθεί για εκείνη μέσω του κρατικού ραδιοφώνου και όχι επίσημα.
Ο Γκουμπά κατήλθε υποψήφιος στις βουλευτικές εκλογές του 2005 στην εκλογική περιφέρεια Κουάνγκο. Οι εκλογές εκείνες διεξήχθησαν ταυτόχρονα με τις προεδρικές. Ο πολιτικός ηττήθηκε από τη σύζυγό του, Αν Μαρί.
Διαδοχή στο κόμμα και θάνατος
Ο γιος του Γκουμπά, Αλεξάντρ, εξελέγη για να τον διαδεχθεί στην ηγεσία του κόμματός του (FPP),  στις 5 Μαρτίου του 2006, μετά το διορισμό του πατέρα Γκουμπά ως Διαμεσολαβητή της Δημοκρατίας. Ως μεσολαβητής, κάλεσε την κυβέρνηση να διαπραγματευτεί με μία ομάδα ανταρτών έπειτα από την κατάληψη του Μπιράο, στις 30 Οκτωβρίου του 2006. Παρουσίασε τον πρώτο τόμο των Απομνημονευμάτων του, ο οποίος καλύπτει την περίοδο από το 1956 ως το 1959, στις 14 Ιανουαρίου του2007.
Πέθανε στις 11 Μαΐου του 2009.
Εξωτερικοί σύνδεσμοι
Κατηγορία:Πρωθυπουργοί της Κεντροαφρικανικής Δημοκρατίας
Λόγκαν Λέρμαν
Ο Λόγκαν Γουέϊντ Λέρμαν (Logan Wade Lerman, 19 Ιανουαρίου 1992) είναι Αμερικανός ηθοποιός.
Προσωπική ζωή
Ο Λόγκαν Λέρμαν βρίσκεται σε σχέση με την πρώην συμπρωταγωνίστρια του,στην σειρά ταινιών Πέρσι Τζάκσον,Αλεξάντρα Νταντάριο.
Εξωτερικοί σύνδεσμοι
Ο Λόγκαν Λέρμαν στο Internet Movie Database
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Σίξτος Ερρίκος των Βουρβόνων-Πάρμας
Ο Σίξτος-Ερρίκος, ιταλ. Sisto-Enrico di Borbone di Parma (γενν. 22 Ιουλίου 1940) από τον Οίκο των Βουρβόνων-Πάρμας είναι πρίγκιπας της Πάρμας.
Θάνατοι το 2005
Παραπομπές
Κατηγορία:2005
Σίξτος Ερρίκος των Βουρβόνων-Πάρμας
Βιογραφία
Είναι ο δευτερότοκος γιος του Ξαβιέ πρίγκιπα και τιτουλάριου δούκα της Πάρμας και επικεφαλής του Οίκου των Βουρβόνων-Πάρμας και της Μαγδαληνής των Βουρβόνων-Μπυσέ, κόρης του Γεωργίου κόμη του Λινιέρ.
Θάνατοι το 2005
Παραπομπές
Lists of deaths by year
Σίξτος Ερρίκος των Βουρβόνων-Πάρμας
Βιογραφία
Γεννήθηκε στο Πο των Πυρηναίων του Ατλαντικού, στη Γαλλία. Ο Οίκος του είναι πλάγιος κλάδος των Βουρβόνων-Ισπανίας, έτσι ο πατέρας του εθεωρείτο από τους Καρλιστές ως βασιλιάς της Ισπανίας (ήταν απόγονος των δύο πρώτων κορών του Καρόλου Δ΄ της Ισπανίας). Ο Σίξτος-Ερρίκος αφιερώθηκε από νέος στη μερίδα του Καρλισμού. Σπούδασε στους "Χριστιανούς Αδελφούς", τους "Βενεδικτίνους" και τους "Μαριστές" και με τη διδάσκαλό του Καθηγήτρια Μαρία-Τερέσα Ανγούλο από τη Μαδρίτη. Έπειτα έλαβε μαθήματα νομικών (στο Κλερμόν-Φεράν), κλασικές και σύγχρονες γλώσσες και οικονομικά.
Παραπομπές
Κατηγορία:Οίκος των Βουρβόνων-Πάρμας
Φουμίκα Μπάμπα
Η Φουμίκα Μπάμπα (馬場 ふみか, Baba Fumika, γεν. 1995 στην Νιγκάτα) είναι γιαπωνέζα ηθοποιός και μοντέλο. Ανακαλύφθηκε στο δρόμο πηγαίνοντας στο σχολείο, και προσλήφθηκε από μια τοπική εφημερίδα, την Niigata Bishōjo Zukan. Πρωτοπαρουσιάστηκε στον κινηματογράφο το 2014 στο έργο Puzzle και έκτοτε έκανε καριέρα.
Εξωτερικοί σύνδεσμοι
Κατηγορία:Λήμματα που περιέχουν κείμενο στα ιαπωνικά Κατηγορία:Ιαπωνέζες ηθοποιοί κινηματογράφου Κατηγορία:Ιαπωνέζες ηθοποιοί τηλεόρασης Κατηγορία:Ιαπωνέζες μοντέλα
Μανιδιπίνη
Η μανιδιπίνη (αγγλ. manidipine) είναι δραστική χημική ουσία, η οποία έχει εγκριθεί για ιατρική χρήση από το έτος 1990. Τα φαρμακευτικά σκευάσματα που περιέχουν μανιπιδίνη χρησιμοποιούνται ευρέως ως αντιϋπερτασικά. Είναι γνωστό ότι έχει στοχευμένη δράση στο κυκλοφορικό σύστημα. Δεν προκαλεί αρνητική δράση ή παρενέργειες στην καρδιά, όταν χορηγείται στη σωστή δοσολογία. Από χημικής άποψης, η μανιδιπίνη ανήκει στην ομάδα των διϋδροπυριδινών, ενώ πέραν των υπολοίπων, έχει και φαρμακοδυναμικές ιδιότητες που είναι ευνοϊκές για τους νεφρούς.
Η ουσία αυτή έχει αποδειχτεί ότι είναι αποκλειστής διαύλων ασβεστίου, δηλαδή δρα παρεμποδίζοντας την είσοδο των ιόντων του ασβεστίου (Ca) από τους διαύλους των κυτταρικών μεμβρανών. H μανιδιπίνη ασκεί την ευεργετική δράση της πρωτίστως στους καρδιακούς μύες και τις μυϊκές ίνες των αγγείων. Έτσι, στα αγγεία του σώματος προκαλείται δραστική, τοπική μείωση του μυϊκού τόνου και αγγειοδιαστολή, τόσο στα περιφερικά όσο και στα στεφανιαία αγγεία. Στη χώρα μας, το πρωτότυπο φάρμακο που περιέχει μανιδιπίνη, συγκεκριμένα υδροχλωρική μανιδιπίνη, ονομάζεται Manyper.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Αντιυπερτασικοί παράγοντες Κατηγορία:Πυριδίνες Κατηγορία:Αρωματικές ενώσεις Κατηγορία:Πιπεραζίνες Κατηγορία:Καρβοξυλικοί εστέρες Κατηγορία:Νιτροενώσεις
Γρηγόρης Γιάνναρος
Ο Γρηγόρης Γιάνναρος (29 Απριλίου 1936 - 5 Αυγούστου 1997) ήταν Έλληνας βουλευτής και δημοσιογράφος.
Βιογραφικά στοιχεία
Γεννήθηκε στη Σαλμώνη Ηλείας και ήταν γιος του Κωνσταντίνου Γιάνναρου και της Γεωργούλας Ρούσσα. Ήταν επίσης δεύτερος ξάδερφος του Μητροπολίτη Θεσσαλονίκης Άνθιμου. Σπούδασε οικονομικά στην ΑΣΟΕΕ και συμπλήρωσε τις σπουδές του στη Μόσχα. Εντάχθηκε στο ΚΚΕ Εσωτερικού, υπήρξε ιδρυτικό μέλος και γραμματέας της πενταμελής εκτελεστικής επιτροπής της "Δημοκρατικής Κίνησης Νέων Γρηγόρης Λαμπράκης", διευθυντής της εφημερίδας «Αυγή» καθώς και μέλος του εκτελεστικού γραφείου του Συνασπισμού.
Εξελέγη βουλευτής με τον ΣΥΝ τρεις φορές (Ιούνιος και Νοέμβριος 1989, 1990). Την πρώτη φορά συγκέντρωσε 21.855 ψήφους στη Β΄ Αθηνών ενώ την τρίτη συγκέντρωσε τους περισσότερους σταυρούς στη Β΄ Αθηνών από το κόμμα του. Στην οικουμενική κυβέρνηση του Ζολώτα, το 1989, διετέλεσε αναπληρωτής υπουργός βιομηχανίας. Είχε συγγράψει τα βιβλία: «Από τις αυταπάτες στην πραγματικότητα-Η Αριστερά μετά το ΄89» (1990), «Ευκαιρίες και παγίδες στο τέλος της μεταπολίτευσης» (1995), «Νέα Εποχή-Νέοι Στόχοι» κ.α.
Απεβίωσε από καρκίνο το 1997 σε ηλικία 61 ετών στην Αθήνα και ενταφιάστηκε στο Α΄ νεκροταφείο Αθηνών.
Παραπομπές
Κατηγορία:Βουλευτές Β΄ Αθηνών Κατηγορία:Βουλευτές εκλεγμένοι με τον Συνασπισμό Κατηγορία:Έλληνες αναπληρωτές υπουργοί Βιομηχανίας, Ενέργειας και Τεχνολογίας
Ταρσή Μπουγά
Η Ταρσή Μπουγά  ( Αίγινα, 1916- 24 Ιουλίου 2002), ήταν Ελληνίδα πολιτικός και η πρώτη γυναίκα βουλευτής μετά τη Μεταπολίτευση, χήρα του βουλευτή της ΕΡΕ Χρήστου Μπουγά, με τον οποίο απέκτησε 3 γιους.
Πολιτική καριέρα
Με σπουδές Παιδαγωγικής, η Μπουγά στις εκλογές του 1974 εξελέγη βουλευτίς στην Β΄ Πειραιώς, πρώτη με το ψηφοδέλτιο της ΝΔ.
Παραιτήθηκε το 1977 υπέρ του γιου της, Γιώργου, ο οποίος εκλεγόταν συνεχώς βουλευτής στην ίδια περιφέρεια, ως το 1990.
Εξωτερικοί σύνδεσμοι
Κατηγορία:Βουλευτές Β΄ Πειραιά Κατηγορία:Βουλευτές εκλεγμένοι με τη Νέα Δημοκρατία
Δημήτριος ο Σαλαμίνιος (αποσαφήνιση)
Η ονομασία Δημήτριος ο Σαλαμίνιος μπορεί να αναφέρεται στα παρακάτω άτομα:
Folk Singer
Folk Singer είναι ο τίτλος του στούντιο άλμπουμ του Αμερικανού blues καλλιτέχνη Muddy Waters, το οποίο κυκλοφόρησε τον Απρίλιο του 1964 μέσω της δισκογραφικής εταιρείας "Chess Records".
Πριν το άλμπουμ
Μετά την ιδιαίτερα επιτυχημένη εμφάνιση του στο φεστιβάλ τζαζ του Νιούπορτ και την επακόλουθη περιοδεία, η δισκογραφική εταιρεία "Chess Records" πρότεινε στον Waters να ηχογραφήσει κομμάτια για ένα νέο δίσκο. Η σύνθεση του συγκροτήματος του είχε αλλάξει, με το ντράμερ Γουίλι Σμιθ να αντικαθιστά τον Φράνσις Κλέι, ενώ ο Πατ Χέιρ δολοφόνησε τη σύζυγο του και καταδικάστηκε σε ισόβια κάθειρξη, με αποτέλεσμα τη θέση του να πάρουν ο Τζέιμς Μάντισον και ο Σάμι Λόχορν. Ο Λόχορν υπέφερε από ναρκοληψία, με αποτέλεσμα να προσληφθεί στη θέση του ο Buddy Guy.
Ηχογράφηση
Το "Folk Singer" αποτελείται εξ ολοκλήρου από ακουστικές ηχογραφήσεις, αλλάζοντας τον ήχο του Waters ο οποίος βασίζονταν στην ηλεκτρική κιθάρα στις προηγούμενες κυκλοφορίες του. Ο τίτλος του άλμπουμ επιλέχθηκε με σκοπό να προσελκύσει τους φίλους της φολκ μουσικής, σε μία περίοδο που το συγκεκριμένο είδος ήταν ιδιαίτερα δημοφιλές.
Οι ηχογραφήσεις πραγματοποιήθηκαν στα "Tel Mar Recording Studios" του Σικάγο τον Σεπτέμβριο του 1963 με βασικό παραγωγό τον Γουίλι Ντίξον.
Κυκλοφορίες, προώθηση και υποδοχή
Ο δίσκος κυκλοφόρησε τον Απρίλιο του 1964 από την "Chess Records", ενώ σε μορφή CD εκδόθηκε το 1993 από την "Mobile Fidelity Sound Lab", με μπόνους κομμάτια τα "You Can't Lose What You Never Had" και "The Same Thing". Η επανέκδοση του 1999, περιλαμβάνει πέντε επιπλέον τραγούδια, τα "The Same Thing", "You Can't Lose What You Never Had", "My John the Conqueror Root", "Short Dress Woman" και "Put MeiIn Your Lay Away".
Οι κριτικές για τον δίσκο υπήρξαν, κατά κύριο λόγο, θετικές, με το περιοδικό "Rolling Stone" να το κατατάσσει στην 282η θέση της λίστας με τους 500 καλύτερους δίσκους όλων των εποχών. Το "Allmusic" το βαθμολόγησε με 4,5 αστέρια με άριστα τα πέντε, ενώ το "Absolute Sound με 4 / 5. Επίσης, το "Discogs" του έδωσε 4,7 / 5, το "Sputnik Music" μέσο όρο βαθμολογιών 4,2 / 5 και οι "Wilson & Alroy" 3,5 / 5.
Οι μουσικοί
Οι μουσικοί οι οποίοι ηχογράφησαν το "Folk Singer" ήταν οι εξής:
1 μίλι
Ο αγώνας του ενός μιλίου είναι ανεπίσημο αγώνισμα του στίβου. Καλύπτει απόσταση ενός αγγλικού μιλίου (1.609,34 μέτρα) και είναι η μοναδική κούρσα πίστας που δεν υπολογίζεται στο μετρικό σύστημα. Τόσο η Διεθνής Ολυμπιακή Επιτροπή, όσο και Διεθνής Ένωση Ομοσπονδιών Κλασικού Αθλητισμού (IAAF), δεν την περιλαμβάνει στις μεγάλες διοργανώσεις, όπου υπάρχει το λεγόμενο μετρικό μίλι (1.500 μέτρα), διεξάγεται όμως σε πολλές ημερίδες και διεθνείς συναντήσεις στίβου.
Το παγκόσμιο ρεκόρ ανδρών στον ανοικτό στίβο ανήκει στο Μαροκινό Χισάμ Ελ Γκερούζ με χρόνο 3:43.13 και το πέτυχε στις 7 Ιουλίου 1999 στο Γκράν Πρι της Ρώμης, ενώ ο Κενυάτης Νόα Νγκένι, με χρόνο 3:43.40, επίσης ήταν μικρότερος από το προηγούμενο ρεκόρ. Αυτή ήταν η πρώτη φορά εδώ και πάνω από 40 χρόνια όπου δύο άνδρες κατέρριψαν το παγκόσμιο ρεκόρ του ενός μιλίου στον ίδιο αγώνα. . Ο ίδιος αθλητής κατέχει και το παγκόσμιο ρεκόρ στον κλειστό στίβο με 3:48.45, από τις 12 Φεβρουαρίου 1997. Τα αντίστοιχα ρεκόρ γυναικών ανήκουν το μεν ρεκόρ ανοικτού στίβου στη Ρωσίδα Σβετλάνα Μαστέρκοβα με χρόνο 4:12.56 από τις 14 Αυγούστου 1996 στη Ζυρίχη, το μεν κλειστού στίβου στη Ρουμάνα Ντόινα Μελίντε με 4:17.14, από τις 9 Φεβρουαρίου 1990.
Η κούρσα των τεσσάρων λεπτών
Στις αρχές του 20ου αιώνα οι φυσιολόγοι πίστευαν ότι είναι αδύνατον για έναν δρομέα να καλύψει την απόσταση του ενός μιλίου σε χρόνο λιγότερο από τέσσερα λεπτά της ώρας και ότι μία τέτοια επίδοση θα ήταν το φυσικό όριο για τις δυνατότητες του ανθρώπινου σώματος. Το φράγμα αυτό κατέρριψε ένας νεαρός φοιτητής της Ιατρικής, ο Βρετανός Ρότζερ Μπάνιστερ. Στις 6 Μαΐου 1954, σε μία ημερίδα στίβου που διοργάνωσε το Πανεπιστήμιο της Οξφόρδης, πέτυχε χρόνο 3:59.4, με την βοήθεια των συμφοιτητών του Κριτς Τσάταγουεϊ και Κρις Μπράσερ. Το περιοδικό Sports Illustated περιέλαβε το κατόρθωμά του στα 10 μεγαλύτερα αθλητικά επιτεύγματα του 20ού αιώνα.
Παραπομπές
Κατηγορία:Αθλητισμός Κατηγορία:Αγωνίσματα του στίβου
Four-minute mile
Κάρτα μνήμης
μικρογραφία|Οι κάρτες μνήμης γίνονται όλο και πιο μικρές σε μέγεθος, με τον χρόνο. Κάρτα μνήμης ή κάρτα φλας είναι μια συσκευή αποθήκευσης ψηφιακών δεδομένων. Χρησιμοποιείται πολύ συχνά σε συσκευές όπως ψηφιακές φωτογραφικές μηχανές, κινητά τηλέφωνα, υπολογιστές κλπ. Οι κάρτες μνήμης είναι μικρές σε μέγεθος, επανεγγράψιμες και διατηρούν τα δεδομένα τους χωρίς την ανάγκη για τροφοδοσία με ρεύμα
Ιστορία
Τη δεκαετία του 1990 η PCMCIA ήταν από τους πρώτους τύπους εμπορικής κάρτας μνήμης και ακολουθήθηκε από μικρότερες μορφές κάρτας μνήμης όπως οι CompactFlash, SmartMedia και Miniature Card. Η ανάγκη για ολοένα και μικρότερες υλοποιήσεις για χρήση σε κινητά τηλέφωνα, pda, φωτογραφικές μηχανές κλπ οδήγησε από την παντοκρατορία της SmartMedia το 2001 με 50% της αγοράς, στην κυριαρχία του προτύπου SD/MMC το 2005 το οποίο ανταγωνιζόταν πλέον το Memory Stick και το CompactFlash. Το 2010 η έλευση του micro-SD μείωσε δραστικά το μέγεθος των καρτών μνήμης και είναι πλέον κυρίαρχο σε χρήση στα εξελιγμένα τηλέφωνα και τους τάμπλετ υπολογιστές. Από το 2010, η Sony (που ως τότε επέμενε στο Memory Stick) και η Olympus (με χρήση μόνο XD-Card) περιείχαν στα νέα τους προϊόντα επιπρόσθετη θήκη για κάρτα SD. Η SD θεωρείται πως σήμερα κυριαρχεί.
Εξωτερικοί σύνδεσμοι
Κατηγορία:Μέσα αποθήκευσης
Συμμετοχή της Κινεζικής Ταϊπέι στους Θερινούς Ολυμπιακούς Αγώνες 2020
Η Κινεζική Ταϊπέι θα συμμετέχει στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η δέκατη εμφάνισή της στους αγώνες.
Παραπομπές
Κινεζική Ταϊπέι Θερινοί Ολυμπιακοί Αγώνες 2020
Ποδοσφαιρική Ομοσπονδία Σκάνια
Η Ποδοσφαιρική Ομοσπονδία Σκάνια (σουηδικά: Skånes Fotbollförbund, Skånes FF) είναι ο οργανισμός που διατηρεί την εποπτεία του αθλήματος του ποδοσφαίρου στην Κομητεία της Σκάνια και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 23 Μαρτίου του 1919 και σήμερα έχει 376 μέλη.
Διοργανώσεις πρωταθλήματος
Η Ομοσπονδία είναι υπεύθυνη για την διεξαγωγή των ομίλων των ακόλουθων κατηγοριών: • 2
Eξωτερικοί σύνδεσμοι
Σκάνια
Αναρρίχηση σε βράχο
Η αναρρίχηση σε βράχο είναι άθλημα στο οποίο ο αθλητής αναρριχάται, καταρριχάται ή διασχίζει (τραβερσάρει) βράχινα συμπλέγματα ή τεχνητούς αναρριχητικούς τοίχους. Είναι άθλημα φυσικά και νοητικά απαιτητικό, καθώς δοκιμάζει συχνά τη δύναμη, την αντοχή, την ευκινησία και τον νοητικό έλεγχο του αθλητή. Χάριν ασφαλείας ενδείκνυται να διεξάγεται με τη γνώση των αναρριχητικών τεχνικών και τη χρήση του κατάλληλου εξοπλισμού. Εξαιτίας της μεγάλης ποικιλίας σχηματισμών των βράχων, η αναρρίχηση βράχου διαχωρίζεται σε αρκετά διαφορετικά στιλ και υποδιαιρέσεις. Αναγνωρίστηκε αρχικά από την Διεθνή Ολυμπιακή Επιτροπή ως άθλημα και θα είναι επισήμως ολυμπιακό άθλημα στους Ολυμπιακούς του 2020 στο Τόκιο
Συνοπτική ιστορία
Οι Ανασάζι κατά τον 12ο αιώνα θεωρούντο έξοχοι αναρριχητές. Οι πρώτοι Ευρωπαίοι ορειβάτες χρησιμοποίησαν τεχνικές αναρρίχησης βράχου στην προσπάθειά τους να επιτύχουν τους ορειβατικούς στόχους τους. Τη δεκαετία του 1880 η ευρωπαϊκή αναρρίχηση βράχου έγινε ανεξάρτητη επιδίωξη πέρα από τη χρήση της στην ορειβασία.
Παράλληλα με την αναρρίχηση βράχου αναπτύχθηκε στην Ευρώπη η τεχνητή αναρρίχηση, με τη χρήση τεχνητών μέσων προώθησης στον βράχο, εκεί που η φυσική αναρρίχηση φαινόταν αδύνατη, και έγινε δημοφιλής στην περίοδο 1920-1960, οδηγώντας στην επίτευξη αναβάσεων στις Άλπεις και στην κοιλάδα Γιοσέμιτι. Ωστόσο οι ορειβατικές τεχνικές, ο εξοπλισμός και τα ηθικά ζητήματα της αναρρίχησης βράχου συνέχισαν να αναπτύσσονται και να επιλύονται σταθερά, διαμορφώνοντας το πλαίσιο της σημερινής ελεύθερης αναρρίχησης. Έκτοτε η ελεύθερη αναρρίχηση έχει διαιρεθεί σε αρκετά αναρριχητικά στιλ ανάλογα το περιβάλλον στο οποίο διεξάγεται και έχει διαμορφώσει σχετική βαθμολόγηση, για την αξιολόγηση και σύγκριση των διαφορετικών δυσκολιών που αντιμετωπίζονται κατά τη διάρκεια της αναρρίχησης
Παραπομπές - σημειώσεις
Κατηγορία:Τύποι αναρρίχησης
Λίθος των Θυσιών
Ο Λίθος των Θυσιών (γαλλικά: Pierre des Sacrifices) είναι μεγάλιθος ευρισκόμενος στο Τονόν-λε-Μπαιν της Γαλλίας.
Προέλευση
Ο συγκεκριμένος μεγάλιθος ήταν, αρχικά, ένας ασταθής ογκόλιθος, επί του οποίου είναι ορατές οπές.
Τοποθεσία
Ο λίθος ευρίσκεται επί των όχθων της Λίμνης Λεμάν, στο Αντί-συρ-Λεμάν, εντός της κοινότητας του Τονόν-λε-Μπαιν, στον νομό της Άνω Σαβοΐας.
Κατάταξη
Ο Λίθος των Θυσιών κατηγοριοποιήθηκε ως ιστορικό μνημείο στις 28 Ιανουαρίου 1907.
Παραπομπές
Κατηγορία:Ιστορικά μνημεία στο Τονόν-λε-Μπαιν Κατηγορία:Ασταθείς ογκόλιθοι Κατηγορία:Γεωγραφία της Άνω Σαβοΐας Κατηγορία:Ιστορικά μνημεία κατηγοριοποιημένα το 1907 Κατηγορία:Μεγαλιθικοί αρχαιολογικοί τόποι στην Άνω Σαβοΐα Θυσιων Κατηγορία:Μεγάλιθοι ιστορικά μνημεία στη Γαλλία
Ηράκλειο Αττικής
Το Ηράκλειο Αττικής είναι αστική περιοχή και δήμος του πολεοδομικού συγκροτήματος των Αθηνών, στο βόρειο τομέα. Ο Δήμος περιλαμβάνει το Πολιτιστικό Κέντρο στο οποίο στεγάζονται η δημοτική βιβλιοθήκη, η αίθουσα πολλαπλών χρήσεων και έκθεσης, το δημοτικό θέατρο, το Μουσείο Εθνικής Αντίστασης και η "Βίλλα Στέλλα" όπου γίνεται ο Ανοιχτός Κύκλος Διαλέξεων, επίσης έχει εκθέσεις ζωγραφικής και άλλες εκδηλώσεις.
Υπάρχουν κέντρα στα οποία η συγκέντρωση των πολιτών είναι μεγάλη όπου έρχονται σε επαφή με τη μουσική, το θέατρο, την ποίηση και τον χορό.Το πιο σημαντικό από αυτά είναι η κεντρική πλατεία με τις πολλές καφετέριες και το ανοικτό θέατρο, όπου συχνά πραγματοποιούνται πολιτιστικές εκδηλώσεις, φεστιβάλ καθώς και εκθέσεις παραδοσιακών προϊόντων. Επίσης ο Δήμος περιλαμβάνει τα Πνευματικά Κέντρα Ιερού Ναού Αγίας Τριάδας και Αγίου Λουκά, τον ραδιοφωνικό σταθμό «Επικοινωνία 94 FM» και τον θερινό κινηματογράφο «Νοσταλγία». Στο μέσο του δήμου στεγάζονται οι περιφερειακοί τηλεοπτικοί σταθμοί Blue Sky, Nickelodeon Greece, RISE TV και SBC. Ο πληθυσμός της πόλης ανέρχεται σε 50.494 κατοίκους σύμφωνα με την τελευταία απογραφή.
Συγκοινωνίες
Από το κέντρο του δήμου διέρχεται το Μετρό της Αθήνας από τον ομώνυμο Σταθμό Ηρακλείου. Το 2004 κατασκευάστηκε και ο σταθμός Ηρακλείου του Προαστιακού σιδηρόδρομου που εξυπηρετεί τη βόρεια πλευρά του δήμου. Επιπλέον, είναι ιδιαίτερα εμπλουτισμένες οι λεωφορειακές γραμμές προς τους όμορους δήμους, καθώς και η δημοτική συγκοινωνία με αφετηρία τον σταθμό του ηλεκτρικού.
Ιστορικά
Στην αρχαία Ελλάδα, το Ηράκλειο, το οποίο αναφέρεται στη διαθήκη του Πλάτωνα, αποτελούσε έναν από τους δήμους του Κλεισθένη με το όνομα Ιφιστιάδαι ή Ηφαιστιάδαι. Στα βόρεια του προαστίου υπήρχε το ιερό (βωμός) του Ηρακλή, από όπου πήρε και το νεότερο όνομά του. Την εποχή του Βυζαντίου ονομαζόταν Αράκλι, Παλιό Θεμέλι, Πηγάδι του Καλογήρου ή Χαλκωματάδες. Στα νεώτερα χρόνια, την εποχή του Όθωνα χτίστηκε στο Παλαιό Ηράκλειο η Στρατιωτική αποικία των Βαυαρών (1837), που ήταν οι μισθοφόροι που είχε φέρει μαζί του ο Όθωνας όταν ήρθε ως βασιλιάς της Ελλάδας. Πρώτος μάλιστα διοικητής είχε οριστεί ο Χριστόφορος Νέζερ, παππούς του μεγάλου ηθοποιού. Ο Όθων εξέδωσε συνολικά τέσσερα διατάγματα, με το πρώτο από αυτά (12/24-5-1837) να αποτελεί την επίσημη ονοματοδοσία της περιοχής. Η περιοχή δεν επιλέχτηκε τυχαία. Λέγεται ότι οι αυλικοί του Όθωνα μετά από διαταγή του έσφαξαν αρνιά και τα άφησαν σε διάφορα σημεία της Αττικής. Εκεί που τα αρνιά θα σάπιζαν αργότερα θεωρούσαν ότι είχε λιγότερη υγρασία και καλύτερο κλίμα. Πράγματι τα αρνιά σάπισαν αργότερα στο Ηράκλειο και έτσι επέλεξαν την περιοχή. Με το πέρασμα των χρόνων οι Βαυαροί κάτοικοι αφομοιώθηκαν από τους ντόπιους και εξελληνίστηκαν διατηρώντας μόνο το Καθολικό δόγμα και το όνομα. Συχνά είναι τα Βαυαρικά επώνυμα ακόμα και στις μέρες μας (Βάγγερ, Πίτλιγγερ, Κελμάγερ, Φιξ και άλλα). Μετά τη Μικρασιατική Καταστροφή, το 1922, εγκαθίστανται στην περιοχή Έλληνες Μικρασιάτες πρόσφυγες, αυξάνοντας ραγδαία τον πληθυσμό του Ηρακλείου. Από το 1938 έως το 1958 λειτούργησαν ανθρακωρυχεία που εξόρυσσαν λιγνίτη. Τα λιγνιτωρυχεία υπήρξαν, εκτός από τόπος σκληρής δουλειάς, πυρήνας αντίστασης στην Κατοχή και εστία κοινωνικών αγώνων μετά την απελευθέρωση. Από τη δεκαετία του 1960 παρατηρείται εισροή και εγκατάσταση νέων κατοίκων λόγω της αστυφιλίας, από πολλές περιοχές της Ελλάδας. Τότε η πόλη χαρακτηρίσθηκε ως "αρχοντοχώρι" λόγω της κοινωνικής διαστρωμάτωσής της.
Διοικητικές μεταβολές
Το Ηράκλειο έγινε Κοινότητα το 1926, καθώς τότε αποσπάσθηκε από το Δήμο Αθηναίων. Ακολούθως (1948) αναβαπτίσθηκε σε Δήμο.
Τη δεκαετία του 2000 λειτούργησε η Αττική οδός και ο Προαστιακός σιδηρόδρομος με σταθμό στο Ηράκλειο.
Συνοικίες
Ο παραδοσιακός οικισμός του Ηρακλείου αναπτύχθηκε στο δυτικό τμήμα του δήμου, πλησίον της Λεωφόρου Ηρακλείου που παρείχε πρόσβαση από την Αθήνα και τη Νέα Ιωνία. Το κέντρο μετατοπίστηκε στο Νέο Ηράκλειο, συνοικία η οποία αναπτύχθηκε στο ανατολικό τμήμα του δήμου, γύρω από τον ομώνυμο σταθμό του μετρό, ενώ στη βόρεια πλευρά, γύρω από τον Πράσινο Λόφο αναπτύχθηκε το Άνω Ηράκλειο. Η συνοικία η οποία συνορεύει με τη Μεταμόρφωση είναι γνωστή ως Καναπίτσα. Η παραγωγική ζώνη βρίσκεται στη βορειοανατολική πλευρά, άνωθεν της Αττικής Οδού.
Το Ηράκλειο Αττικής περιβάλλεται από τους δήμους Αμαρουσίου, Νέας Ιωνίας, Μεταμόρφωσης και Λυκόβρυσης - Πεύκης.
Δήμος Ηρακλείου Αττικής
Ο δήμος Ηρακλείου Αττικής βρίσκεται στην Περιφερειακή Ενότητα Βορείου Τομέα Αθηνών της Περιφέρειας Αττικής.
Με την εφαρμογή της νέας διοικητικής διαίρεσης της χώρας κατά το Πρόγραμμα «Καλλικράτης» το 2011 ουδεμία μεταβολή επήλθε στο Δήμο, σύμφωνα με το άρθρο 1,§ 5.1.Β αυτού.
Διοικητική ιστορία
Αρχικά το Ηράκλειο αποτελούσε τμήμα του Δήμου Αθηναίων. Το 1925 αποσπάστηκε και έγινε ανεξάρτητη κοινότητα, με τον κτηματία Γεώργιο Στάντζο ως πρώτο πρόεδρο.
Κοινοτάρχες
Πρόεδροι της Κοινότητας διετέλεσαν τα ακόλουθα πρόσωπα:
Δήμαρχοι
Μετά την αναγνώριση του δήμου το 1948, δήμαρχοι διετέλεσαν οι:
Εξωτερικοί σύνδεσμοι
Κατηγορία:Βόρειος Τομέας Αθηνών Κατηγορία:Δήμοι της Περιφέρειας Αττικής
Μεταμόρφωση Αττικής
Η Μεταμόρφωση (γνωστή και ως Κουκουβάουνες) είναι δήμος του βορείου τομέα της Αθήνας, στους πρόποδες της Πάρνηθας, ο οποίος εξυπηρετείται συγκοινωνιακά κυρίως μέσω της εθνικής οδού Αθηνών-Λαμίας, της Αττικής οδού και μέσω προαστιακού σιδηρόδρομου. Διοικητικά υπάγεται στην Περιφέρεια Αττικής - περιφερειακή ενότητα Βορείου Τομέα Αθηνών. Εκκλησιαστικά, ανήκει στην Ιερά Μητρόπολη Κηφισίας, Αμαρουσίου, Ωρωπού και Μαραθώνος.
Η παλαιότερη ονομασία Κουκουβάουνες, που άλλαξε στις 17 Ιανουαρίου του 1957 σε Μεταμόρφωση, παραμένει ευρέως διαδεδομένη, ιδιαίτερα από τους γηραιότερους κατοίκους της πόλης. Κατά την αρχαιότητα, στην θέση της σημερινής Μεταμόρφωσης βρισκόταν ο αρχαίος Δήμος Συπαληττού.
Χαρακτηριστικά
Ο σημερινός Δήμος βρίσκεται νότια της Κηφισιάς και απέχει 12 χιλιόμετρα από το κέντρο της Αθήνας. Είναι έκτασης 9 τετραγωνικών χιλιομέτρων. Αρχικά υπαγόταν διοικητικά στον Δήμο της Αθήνας, έως το 1934. Από το 1934 έως και το 1971 αναγνωρίστηκε ως αυτόνομη Κοινότητα Μεταμορφώσεως, για να προαχθεί τελικά σε Δήμο Μεταμορφώσεως το έτος 1972. Έχει μέσο υψόμετρο 200 μέτρα.
Αποτελούσε κατά το παρελθόν φημισμένο τόπο αναψυχής των Αθηναίων, τόσο λόγω του καλού της κλίματος, αλλά και λόγω των πολλών ταβερνών που υπήρχαν στην περιοχή, που ήταν τότε ένα γραφικό χωριό στην εξοχή της Αθήνας. Σήμερα, έχει εξελιχθεί σε ένα ολοκληρωμένο σύγχρονο Δήμο, με εμπορικά μαγαζιά, πολλά πάρκα και πλατείες, αθλητικές εγκαταστάσεις. Πρόσφατα απέκτησε και δεύτερο Λύκειο.
Συγκοινωνίες
Διασχίζεται από διάφορες γραμμές λεωφορείων που τη συνδέουν με τις γραμμές ΗΣΑΠ Ηρακλείου, Αμαρουσίου και Κηφισιάς ή με το κέντρο της Αθήνας, όπως το Β9. Στον δήμο λειτουργεί και Δημοτική Συγκοινωνία. Επίσης, εξυπηρετείται μέσω του ομώνυμου σταθμού του Προαστιακού Σιδηροδρόμου.
Κοινοτάρχες
Πρόεδροι της Κοινότητας ήταν οι εξής:
Δήμαρχοι
Το 1972 η Κοινότητα Μεταμορφώσεως αναγνωρίστηκε σε δήμο.
Εξωτερικοί σύνδεσμοι
Κατηγορία:Μεταμόρφωση Αττικής Κατηγορία:Βόρειος Τομέας Αθηνών Κατηγορία:Δήμοι της Περιφέρειας Αττικής
Μαριάννα Πολυχρονίδη
Η Μαριάννα Πολυχρονίδη (Αθήνα, 10 Οκτωβρίου 1980) είναι Ελληνίδα ηθοποιός και τραγουδίστρια.
Βιογραφία
Κατάγεται από το Ηράκλειο Κρήτης και την Τήνο. Είναι απόφοιτος της Δραματικής Σχολής του Εθνικού Θεάτρου. Στα 23 της έπαιξε την Οφηλία, σε σκηνοθεσία του Μιχάλη Κακογιάννη. Ασχολήθηκε και ασχολείται -εκτός από την υποκριτική- με το τραγούδι, το χορό (κρητικά παραδοσιακά) και την κατασκευή κοσμημάτων.
Πέρα από τις κλασικές μουσικές σπουδές της, μετρά αρκετές συναυλίες, οι περισσότερες με τον Λουδοβίκο των Ανωγείων με τον οποίο συνεργάστηκε για πέντε χρόνια (2000- 2005), και τον Νίκο Κυπουργό. Έχει εμφανιστεί και στον «Ζυγό» με τον Σωκράτη Μάλαμα, έχει κάνει περιοδείες με τον Κώστα Λειβαδά ενώ στις δισκογραφικές συμμετοχές της προστέθηκε και το τραγούδι «Η κατάρα του ροκά» (με τους Μουζουράκη, Μπαλάφα, Μυλωνά) στο δίσκο «Έρωτας είναι ο Γιάννης» του Γιάννη Ζουγανέλη.
Την είδαμε για πρώτη φορά στην τηλεόραση στην σειρά Με θέα στο πέλαγο αλλά την έχουμε δει και σε άλλες σειρές όπως : Η εξαφάνιση, Της αγάπης μαχαιριά, Ιστορίες από την απέναντι όχθη και στην καθημερινή σειρά Τα μυστικά της Εδέμ, όπου γνώρισε τεράστια επιτυχία στο ρόλο της κακιάς. Το 2010 πήρε μέρος στο τηλεπαιχνίδι Just the two of us όπου κατέλαβε την 5η θέση.
Πηγές
Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης
Ελλάδα (εκλογική περιφέρεια για το Ευρωπαϊκό Κοινοβούλιο)
Η Ελλάδα είναι μια εκλογική περιφέρεια του Ευρωπαϊκού Κοινοβουλίου για τις Ευρωεκλογές που καλύπτει το κράτος μέλος της Ελλάδας. Επί του παρόντος εκπροσωπείται από είκοσι ένα μέλη του Ευρωπαϊκού Κοινοβουλίου.
Εκπροσώπηση της Ελλάδας στο Ευρωπαϊκό Κοινοβούλιο
Η Ελλάδα έχει αντιπροσωπεία μελών του Ευρωπαϊκού Κοινοβουλίου στο Ευρωπαϊκό Κοινοβούλιο από την ένταξη της Ελλάδας στην Ευρωπαϊκή Ένωση, το 1981. Αρχικά, η ελληνική αντιπροσωπεία ήταν 25, αλλά μετά το 2004 μειώθηκε σε 24 (λόγω της αύξησης των χωρών-μελών της Ε.Ε.). Το 2009 μειώθηκε περαιτέρω σε 22 και το 2014 σε 21 ευρωβουλευτές.
Εκλογικό σύστημα
Μέχρι το 2014, οι ευρωβουλευτές εκλέγονταν κάθε πέντε χρόνια με βάση το σύστημα αναλογικής εκπροσώπησης με κομματικό κατάλογο. Λίγες μόλις εβδομάδες πριν από τις ευρωεκλογές του 2014, η Βουλή των Ελλήνων άλλαξε τον κανονισμό για τις ευρωεκλογές (Ν. 4255/2014). Καταργώντας τις κλειστές λίστες, οι υποψήφιοι πλέον εκλέγονται βάσει ατομικών ψήφων προτίμησης (σταυρός) με μέγιστο αριθμό τεσσάρων προτιμήσεων ανά ψηφοφόρο. Ο αριθμός των υποψηφίων ανά εκλογικό κατάλογο διπλασιάστηκε από 21 σε 42 και οι μέγιστες δαπάνες εκστρατείας ανά υποψήφιο αυξήθηκαν σε 135.000 ευρώ.
1981
Οι ευρωεκλογές του 1981 ήταν ενδιάμεσες εκλογές που διεξήχθησαν μετά την ένταξη της Ελλάδας στις Ευρωπαϊκές Κοινότητες το 1981. Τα υπόλοιπα μέλη της Ευρωπαϊκής Κοινότητας είχαν ψηφίσει το 1979.
1984
Οι ευρωεκλογές του 1984 ήταν οι δεύτερες εκλογές για το Ευρωπαϊκό Κοινοβούλιο και η πρώτη φορά που η Ελλάδα ψήφισε μαζί με την υπόλοιπη Κοινότητα. Οι εκλογές έγιναν στις 15 Ιουνίου 1984.
1989
Οι ευρωεκλογές του 1989 ήταν οι τρίτες εκλογές για το Ευρωπαϊκό Κοινοβούλιο και οι τρίτες για την Ελλάδα. Οι εκλογές διεξήχθησαν στις 15 Ιουνίου 1989.
1994
Οι ευρωεκλογές του 1994 ήταν οι τέταρτες εκλογές για το Ευρωπαϊκό Κοινοβούλιο και οι τέταρτες για την Ελλάδα. Οι εκλογές διεξήχθησαν στις 12 Ιουνίου 1994.
1999
Οι ευρωεκλογές του 1999 ήταν οι πέμπτες εκλογές για το Ευρωπαϊκό Κοινοβούλιο και οι πέμπτες για την Ελλάδα. Οι εκλογές διεξήχθησαν στις 13 Ιουνίου 1999.
2004
Οι ευρωεκλογές του 2004 ήταν οι έκτη εκλογές για το Ευρωπαϊκό Κοινοβούλιο και οι έκτη για την Ελλάδα. Οι εκλογές διεξήχθησαν στις 13 Ιουνίου 2004. Το κυβερνών κόμμα της Νέας Δημοκρατίας σημείωσε ισχυρά κέρδη, ενώ το αντιπολιτευόμενο Πανελλήνιο Σοσιαλιστικό Κίνημα σημείωσε μικρότερα κέρδη, τόσο σε βάρος των δευτερευόντων κομμάτων.
2009
Οι ευρωεκλογές του 2009 ήταν οι έβδομες εκλογές για το Ευρωπαϊκό Κοινοβούλιο και οι έβδομες για την Ελλάδα.
2014
Οι ευρωεκλογές του 2014 ήταν οι όγδοες εκλογές για το Ευρωπαϊκό Κοινοβούλιο και οι όγδοες για την Ελλάδα.
Εξωτερικοί σύνδεσμοι
Κατηγορία:Ελληνικές ευρωεκλογές Κατηγορία:Σελίδες με μη επιθεωρημένες μεταφράσεις
Το ξεκαθάρισμα (ταινία, 1981)
Το Ξεκαθάρισμα (γαλλικά: Coup de Torchon) είναι γαλλική αστυνομική ταινία του 1981 σε σκηνοθεσία Μπερτράν Ταβερνιέ, βασισμένη στο μυθιστόρημα του Τζιμ Τόμσον του 1964, ''Pop. 1280''. Η ταινία αλλάζει το σκηνικό του μυθιστορήματος από μια νοτιοαμερικανική πόλη σε μια μικρή πόλη στη Γαλλική Δυτική Αφρική.
Πρωταγωνιστούν ο Φιλίπ Νουαρέ και η Ιζαμπέλ Υπέρ.
Πλοκή
1938, στη Γαλλική Δυτική Αφρική. Ο Λυσιέν Κορντιέ (Φιλίπ Νουαρέ) είναι ο μόνος αστυνομικός σε μια μικρή αποικιακή πόλη της Σενεγάλης. Ανίκανος ή απρόθυμος να επιβάλει την εξουσία του στους κακοποιούς και απογοητευμένος από όλους, γίνεται το αντικείμενο της κοροϊδίας και των χλευασμών για τη δειλία και την αδυναμία του. Αλλά και στην προσωπική του ζωή υποφέρει, καθώς η σύζυγος του, Υγκέτ (Στεφάν Οντράν), έχει ερωτικές σχέσεις με κάποιον που τον παρουσιάζει σαν αδελφό της.
Όταν ο ανώτερος αξιωματικός του (Γκι Μαρσάν) τον ψέγει για τη μετριότητά του, αποφασίζει να αναλάβει δράση και σταδιακά μετατρέπεται σε έναν αδίστακτο δολοφόνο. Απαλλάσσεται από όσους τον περιφρονούσαν και τον πρόσβαλαν, μεταξύ των οποίων και τη σύζυγο και την ερωμένη του, με ένα διαβολικό παιχνίδι που συνίσταται στο να ενοχοποιεί άλλους και στη συνέχεια να τους εξοντώνει, μέχρι να παραμείνει τελικά μόνος και ψυχικά καταστραμμένος.
Παραπομπές
Κατηγορία:Ταινίες του 1981 Κατηγορία:Γαλλικές ταινίες Κατηγορία:Γαλλόφωνες ταινίες Κατηγορία:Γαλλικές αστυνομικές δραματικές ταινίες Κατηγορία:Ταινίες βασισμένες σε μυθιστορήματα
Ευθύμιος Μήτκος
Ο Ευθύμιος (Θίμι) Μίτκο (αλβανικά: Thimi Mitko, 1820 – 22 Μαρτίου 1890) ήταν υποστηρικτής της αλβανικής εθνικής αφύπνησης και λαογράφος.
Γεννήθηκε στην Κορυτσά της Αλβανίας (τότε Οθωμανική Αυτοκρατορία), όπου φοίτησε στο τοπικό ελληνικό σχολείο. Ο θείος του, Πέρι Μίτκο, ήταν ένας από τους ηγέτες της Αλβανικής Επανάστασης του 1847 στην Κορυτσά και το Τεπελένι ενάντια στις οθωμανικές μεταρρυθμίσεις (Τανζιμάτ). Και οι δύο εγκατέλειψαν την Αλβανία και πήγαν αρχικά στην Αθήνα και μετά στη Φιλιππούπολη της Βουλγαρίας και τελικώς στην Βιέννη, όπου ο Μήτκος εργάστηκε ως ράφτης. το 1866 μετανάστευσε στην Αίγυπτο όπου αφιερώθηκε στο αλβανικό εθνικό κίνημα στήνοντας παράλληλα επιτυχημένη εμπορική επιχείρηση στο Μπένι Σουέφ, όπου πέθανε το 1890.